LocalDoc/ldquad_v2_retrieval-reranked huggingface dataset:
Mariya Stadnik

Mariya Stadnik və Eri Tosaha arasında baş tutan Rio-de-Janeyro Olimpiadasının final görüşü gərgin idman mübarizəsi şəraitində baş tutdu. Mariya Stadnik 1:06-cı dəqiqədə Eri Tosahadan bir bal almağı bacardı — 1:0. Görüşün birinci hissə Mariya Stadnikin 1:0 hesablı qələbəsi ilə başa çatdı. Görüşün növbəti hissəsində Eri Tosaha passiv mübarizə apardığına görə Mariya Stadnika daha bir bal verildi — 2:0. Görüşün başa çatmasına bir dəqiqə qalan bu səfər Mariya Stadnik passiv mübarizə apardığına görə Eri Tosahaya bir bal verildi — 2:1. Görüşün başa çatmasına 20 saniyə qala Mariya Stadnik müdafiə olunmaq əvəzinə, hücuma başladı.
Mariya Stadnik

Nəticədə isə görüşün başa çatmasına üç saniyə qala Mariya Stadnikin hücumu uğursuz oldu və nəticədə Eri Tosaha rəqibindən bir bal verildi — 2:3. Bununla da Mariya Stadnik sona üç qala Olimpiya Oyunlarının qızıl medalını əldən verdi. Təltifetmə mərasimi zamanı gümüş medal təqdim edilən zaman Mariya Stadnik göz yaşlarını saxlaya bilmədi. Mərasimdən sonra Mariya Stadnika Beynəlxalq Olimpiya Komitəsinin (BOK) Prezidenti Tomas Bax və Ümumdünya Güləş Birliyinin (UWW) Prezidenti Nenad Laloviç təsəlli verdi. Mariya Stadnik həm də Azərbaycanın Olimpiya Oyunları tarixinə üç olimpiada da medal qazanmağı bacaran birinci idmançı olaraq düşdü. Mariya Stadnik olimpiadadan sonra müsahibəsində bunları bildirdi: "həmin yaponiyalı qıza Dünya Çempionatının final görüşündə də son saniyələrdə məğlub olmuşdum.
Mariya Stadnik

İndi də son saniyələrdə məğlub oldum. Ciddi hazırlığım var idi. Hazırlıq prosesi aylarla davam eləmişdi. Məğlubiyyətə görə məyus olsam da, medal qazana bildiyim üçün şadam. 2020-ci ildə də olimpiadada mübarizə aparacam". Azərbaycan Prezidenti İlham Əliyevin 1 sentyabr 2016-cı il tarixli Sərəncamına əsasən XXXI Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasili qızı Stadnik 2-ci dərəcəli "Vətənə xidmətə görə" ordeni ilə təltif edildi.2016-cı il sentyabrın 2-də Azərbaycan Prezidenti İlham Əliyev XXXI Yay Olimpiya Oyunlarında mübarizə aparan Azərbaycan Milli Olimpiya Komandasının üzvlərini qəbul edən zaman Mariya Stadnikin mübarizəsini xüsusi vurğuladı.2016-cı ilin nəticələrinə əsasən Mariya Stadnik Gənclər və İdman Nazirliyinin versiyasına görə ilin ən yaxşı idmançıların biri seçildi. Azerisport.com idman portalının oxucularına görə ilin ən yaxşı üçüncü idmançısı seçilən Mariya Stadnik, həmçinin Odessa şəhərində VIII Beynəlxalq "Qızıl Manqust" ödülünə layiq görüldü.
Mariya Stadnik

2017-ci il: Serbiyada qazanılan altıncı Avropa çempionluğu Mariya Stadnik olimpiadadan sonra 2017-ci ilin 12–20 yanvarında Hindistanda baş tutan II Pro Wrestling League turnirində mübarizə apardı. Mariya Stadnik bu turnirdə Delhi Sultansın heyətində çıxış elədi. Mariya Stadnik turnir ərzində Hindistan nümayəndəsi Ritu Foqata 16:0, Hindistan nümayəndəsi İndu Çaudhariya 16:0, Kolumbiya nümayəndəsi Karolina Kastilloya 5:0 (təmiz qələbə), Bolqarıstan nümayəndəsi Elitsa Yanhovaya isə 11:1 hesabları ilə qalib gəldi. Mariya Stadnik dörd görüşün hamısında asan qələbə qazansa da, ümumi nəticədə Delhi Sultans qrup mərhələsini beşinci pillədə başa vurdu.Mariya Stadnikin 2017-ci ildə birinci beynəlxalq turniri 2–8 mayda Serbiyanın Novi-Sad şəhərində baş tutan Avropa Çempionatı idi. Mariya Stadnikin turnirdə birinci rəqibi Polşa nümayəndəsi Anna Luhasiah idi. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və növbəti mərhələdə adladı. Bu mərhələdə onun rəqibi Türkiyə nümayəndəsi Evin Demirhan oldu. Bu görüşdə də Mariya Stadnik rəqibi üzərində vaxtından əvvəl qələbə qazandı (14:1) və turnirin yarım-final mərhələsinə adladı.
Mariya Stadnik

Finala gedən yolda isə onun rəqibi Rumıniya nümayəndəsi Alina Vuç oldu. Üçüncü görüşündə də Mariya Stadnik rəqibinə vaxtından əvvəl qalib gəldi (10:0) və altıncı dəfə Avropa Çempionatının final görüşünə vəsiqə qazandı. Həlledici görüşdə onun rəqibi Ukrayna nümayəndəsi İlona Semhiv oldu. Final görüşündə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və altıncı dəfə Avropa Çempionatının qızıl medalına sahib oldu. Avropa Çempionatından cəmi on gün sonra Mariya Stadnik IV İslam Həmrəyliyi Oyunlarında mübarizə apardı. Mariya Stadnik turnirin birinci görüşündə Əlcəzair nümayəndəsi Çayma Yahiau ilə üz-üzə gəldi.
Mariya Stadnik

Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi. Növbəti görüşdə isə onun rəqibi Türkiyə nümayəndəsi Evin Demirhan oldu. Bu görüşdə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və IV İslam Həmrəyliyi Oyunlarının qalibi oldu. Təltifetmə mərasimi zamanı ona qızıl medalı Azərbaycanın Birinci vitse-prezidenti Mehriban Əliyeva təqdim elədi. 2017-ci ilin əsas turniri 20–26 avqustda Fransanın Paris şəhərində baş tutan Dünya Çempionatı idi. Azərbaycan Güləş Federasiyası Mariya Stadnikin zədəli olduğuna görə həmin turnirdə mübarizə apara bilməcəyini bildirdi. Dünya Çempionatından dörd ay sonra isə Mariya Stadnik müsahibəsində "İslamiadadan sonra istirahət eləməyi qərara aldığını və buna görə də çempionatda mübarizə aparmadığını" bildirdi.2017-ci il ərzində Avropa Çempionatının və İslam Həmrəyliyi Oyunlarının qalibi olan Mariya Stadnik Gənclər və İdman Nazirliyinin versiyasına görə ilin ən yaxşı on idmançısından biri seçildi.
Mariya Stadnik

2018-ci il: Yeddinci Avropa çempionluğu və Dünya Çempionatında final 2018-ci ildə Mariya Stadnikin birinci turniri 16–18 fevralda İsveçin Klippan şəhərində baş tutan Klippan Lady Open beynəlxalq turniri idi. Turnirin 1/8 final mərhələsində Rumıniya nümayəndəsi Alina Vuça 10:0, 1/4 final mərhələsində isə Kanada nümayəndəsi Cessiha McDonald 12:0 hesabı ilə vaxtından əvvəl qalib gələn Mariya Stadnik, yarım-final mərhələsində ABŞ nümayəndəsi Emi Farnsid üzərində də vaxtından əvvəl qələbə qazandı (10:0) və turnirin final görüşünə vəsiqə qazandı. Həlledici görüşdə isə onun rəqibi Yaponiya nümayəndəsi Yui Susahi oldu. Gərgin idman mübarizəsi şəraitində baş tutan görüş 2:2 hesabı ilə başa çatsa da, son balı Yaponiya nümayəndəsi Yui Susahi aldığına görə görüşün qalibi oldu. Mariya Stadnik isə Klippan Lady Open beynəlxalq turnirinin gümüş medalına sahib oldu.Apreldə baş tutacaq Avropa Çempionatına hazırlıq məqsədilə Mariya Stadnik 22–25 martda Bolqarıstanın Sofiya şəhərində baş tutan beynəlxalq turnirdə mübarizə apardı. Mariya Stadnik turnirin 1/8 final mərhələsində Fransa nümayəndəsi Tabata Qrunevala 11:0, 1/4 final mərhələsind isə Polşa nümayəndəsi Aqata Valerzaha 10:0 hesabı ilə vaxtından əvvəl qalib gəldi və yarım-final mərhələsinə adladı. Finala gedən yolda onun rəqibi Rusiya nümayəndəsi Nadejda Soholova oldu.
Mariya Stadnik

Bu görüşdə də Mariya Stadnik rəqibi üzərində vaxtından əvvəl qələbə qazandı (14:4) və turnirin final görüşünə vəsiqə qazandı. Həlledici görüşdə isə onun rəqibi digər Rusiya nümayəndəsi Milana Dadaşova oldu. Final görüşündə də Mariya Stadnik rəqibi üzərində inamlı qələbə qazandı (14:4) və beynəlxalq turnirin qalibi oldu. Bundan sonra bütün diqqətlər Avropa Çempionatında oldu. Mariya Stadnik 30 aprel-6 mayda Rusiyanın Xəzərli şəhərində baş tutan Avropa Çempionatının "bir nömrəli" favoriti idi. Mariya Stadnik Avropa Çempionatında mayın 2-də mübarizə apardı. Onun 1/8 final mərhələsində rəqibi Almaniya nümayəndəsi Jaqelin Şellin idi. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və 1/4 final mərhələsinə adladı.
Mariya Stadnik

Bu mərhələdə onun rəqibi Rusiya nümayəndəsi Milana Dadaşova oldu. Mariya Stadnik martda qalib gəldiyi rəqibi üzərində bu səfər də vaxtından əvvəl 10:0 hesabı ilə qələbə qazandı və turnirin yarım-final mərhələsinə adladı. Finala gedən yolda onun rəqibi Belarus nümayəndəsi Kseniya Stanheviç oldu. Üçüncü görüşündə də Mariya Stadnik rəqibinə vaxtından əvvəl 10:0 hesabı ilə qalib gəldi və Avropa Çempionatının final görüşünə vəsiqə qazandı. Həlledici görüşdə onun rəqibi Rumıniya nümayəndəsi Alina Vuç oldu. Mayın 3-də baş tutan final görüşündə Alina Vuç Mariya Stadnikin qarşısında aciz idi. Cəmi 32 saniyə ərzində Mariya Stadnik rəqibi üzərində 10:0 hesabı ilə vaxtından əvvəl qələbə qazandı.
Mariya Stadnik

32 saniyə ərzində qələbə güləş tarixində nadir görünən hadisələrdən idi. Ümumiyyətlə Mariya Stadnik turnir ərzində dörd görüşün hamısında rəqibinə bir bal belə vermədən qalib gəldi (40:0). Bununla da Mariya Stadnik yeddinci dəfə Avropa Çempionatının qızıl medalına sahib oldu. Avro turnirlərdə 8-ci qızıl medalına sahib olan Mariya Stadnik final görüşündən sonra müsahibəsində "8 rəqəminin sonsuzluqun rəmzi olduğunu bildirdi".Dünya Çempionatından əvvəl Mariya Stadnik 6–10 sentyabrda Polşanın Varşava şəhərində baş tutan Poland Open beynəlxalq turnirində mübarizə apardı. Turnirin 1/16 final mərhələsində Kolumbiya Karolina Kastilloya 10:0, 1/8 final mərhələsində ABŞ nümayəndəsi Vitne Kondera 10:0, 1/4 final mərhələsində isə Ukrayna nümayəndəsi Ohsana Livaça 10:0 hesabları ilə qalib gələn Mariya Stadnik, yarım-final mərhələsində Rusiya nümayəndəsi Nadejda Soholova üzərində 11:1 hesabı ilə qələbə qazandı və final görüşünə vəsiqə qazandı. Həlledici görüşdə isə onun rəqibi digər Ukrayna nümayəndəsi İlona Semhiv oldu. Bu görüşdə də Mariya Stadnik rəqibinə vaxtından əvvəl qalib gəldi (14:2) və Poland Open beynəlxalq turnirinin qalibi oldu.2018-ci ilin əsas turniri Macarıstanın Budapeşt şəhərində baş tutan Dünya Çempionatı idi. Mariya Stadnik turnirin təsnifat mərhələsindən azad idi. Mariya Stadnikin 1/8 final mərhələsində rəqibi İsveç nümayəbdəsi Fredriha Petersson oldu.
Mariya Stadnik

Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və 1/4 final mərhələsinə adladı. Bu mərhələdə onun rəqibi 2016-cı il Rio-de-Janeyro Olimpiadasının bürünc medalçısı olan Çin nümayəndəsi Sun Yanan oldu. Bu görüşdə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və turnirin yarım-final mərhələsinə adladı. Finala gedən yolda onun rəqibi Şimali Koreya nümayəndəsi Kim Son-Hyan oldu. Gərgin idman mübarizəsi şəraitində baş tutan görüşdə Mariya Stadnik rəqibinə 4:2 hesabı ilə qalib gəldi və dördüncü dəfə Dünya Çempionatının final görüşünə vəsiqə qazandı. Həlledici görüşdə onun rəqibi son Dünya Çempionatının qalibi olan Yaponiya nümayəndəsi Yui Susahi oldu.
Mariya Stadnik

Final görüşündə Mariya Stadnik rəqibinə 0:10 hesabı ilə məğlub oldu və üçüncü dəfə Dünya Çempionatının gümüş medalına sahib oldu. Karyerası ərzində Mariya Stadnik birinci dəfə rəqibinə vaxtından əvvəl məğlub olurdu. Turnirdən sonra Mariya Stadnik müsahibəsində "məşqçilərin tapşırıqlarını yerinə yetirmədiyinə və öz səhvlərinə görə məğlub olduğunu" bildirdi.2018-ci ilin nəticələrinə əsasən Mariya Stadnik Gənclər və İdman Nazirliyinin versiyasına görə ilin ən yaxşı on idmançısından biri seçildi. Azerisport.com idman portalını versiyasına görə isə Mariya Stadnik ilin ən yaxşı beşinci idmançısı seçildi. 2019-cu il: On ildən sonra qazanılan Dünya çempionluğu 2019-cu il Mariya Stadnik üçün önəmli bir idi. İyunda Belarusda II Avropa Oyunları, sentyabrda isə olimpiadaya lisenziya verən Dünya Çempionatı baş tutacaqdı. Mariya Stadnik apreldə Rumıniyanın Buxarest şəhərində baş tutan Avropa Çempionatında zədə səbəbindən mübarizə apara bilmədi.Mariya Stadnikin 2019-cu ildə birinci turniri 20–30 iyunda Belarusda baş tutan II Avropa Oyunları oldu.
Mariya Stadnik

Dörd il əvvəl Avropa Oyunlarının qalibi olan Mariya Stadnik, bu səfərdə qızıl medala iddialı idi. Mariya Stadnik II Avropa Oyunlarında iyunun 27-də mübarizə apardı. Onun 1/4 final mərhələsində Polşa nümayəndəsi Anna Luhasiah oldu. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və turnirin yarım-final mərhələsinə adladı. Bu mərhələdə isə onun rəqibi Türkiyə nümayəndəsi Evin Demirhan oldu. Həmin görüşdə Mariya Stadnik rəqibi üzərində 6:1 hesabı ilə qələbə qazandı və Avropa Oyunlarının final görüşünə vəsiqə qazandı. Həlledici görüşdə onun rəqibi Ukrayna nümayəndəsi Ohsana Livaç oldu.
Mariya Stadnik

İyunun 28-də baş tutan final görüşündə Mariya Stadnik rəqibinə 8:1 hesabı ilə qalib gəldi və II Avropa Oyunlarının qalibi oldu. Bununla da o, 2 dəfə Avropa Oyunlarının qalibi olan birinci azərbaycanlı idmançı oldu.2019-cu ilin əsas turniri 14–22 sentyabrda Qazaxıstanın Nur-Sultan şəhərində baş tutan Dünya Çempionatı idi. Bu turnir 2020-ci ildə baş tutacaq olimpiadaya lisenziya verirdi. 2020-ci ildə olimpiada Yaponiyada baş tutacağına görə Yaponiya yığmasının üzvləri lisenziyalar uğrunda mübarizə aparmadı və turnirdə əsasən əvəzedici heyətlə çıxış elədilər. Mariya Stadnikin əsas rəqibi hesab olunan Yui Susahi də bu çempionatda mübarizə aparmadı. Mariya Stadnik Dünya Çempionatında sentyabrın 17-də mübarizə apardı.
Mariya Stadnik

Onun təsnifat mərhələsində rəqibi Nigeriya nümayəndəsi Mersi Qeqenis oldu. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və 1/8 final mərhələsinə adladı. Bu mərhələdə onun rəqibi Hindistan nümayəndəsi Sema Bisla oldu. Bu görüşdə də Mariya Stadnik rəqibi üzərində qələbə qazandı (10:2) və 1/4 final mərhələsinə adladı. Bu mərhələdə isə onun rəqibi Rusiya nümayəndəsi Yehaterina Polişuh oldu. Üçüncü görüşdə də Mariya Stadnik rəqibinə asanlıqla qalib gəldi (11:0) və turnirin yarım-final mərhələsinə adladı.
Mariya Stadnik

Finala gedən yolda isə onun rəqibi 2016-cı il Rio-de-Janeyro Olimpiadasının bürünc medalçısı olan Çin nümayəndəsi Sun Yanan oldu. Sun Yanan bundan əvvəl Yaponiya yığmasının əvəzedici üzvünə qalib gəlmişdi. Gərgin idman mübarizəsi şəraitində baş tutan görüşdə Mariya Stadnik rəqibi üzərində 6:4 hesabı ilə qələbə qazandı və dördüncü dəfə Dünya Çempionatının final görüşünə vəsiqə qazandı. Həlledici görüşdə onun rəqibi Rumıniya nümayəndəsi Alina Vuç oldu. Bundan əvvəl Mariya Stadnik Alina Vuç ilə dəfələrlə üz-üzə gəlmişdi və hər dəfə rəqibinə vaxtından əvvəl qalib gəlmişdi. Sentyabrın 18-də baş tutan final görüşündə də Mariya Stadnik rəqibinə heç bir şans vermədi.
Mariya Stadnik

Final görüşündə Mariya Stadnik rəqibi üzərində 14:0 hesabı ilə qələbə qazandı və 10 ildən sonra növbəti dəfə Dünya Çempionatının qalibi oldu. Bununla da o, 2 dəfə Dünya Çempionatının qalibi olmağı bacaran birinci azərbaycanlı qadın güləşçi, ümumiyyətlə isə bu uğura imza atan üçüncü azərbaycanlı güləşçi oldu. Mariya Stadnik həm də bir il sonra baş tutacaq olimpiadaya da lisenziyanı təmin elədi. Dünya çempionluğundan sonra Mariya Stadnik müsahibəsində "bir il sonra həyatımın əsas medalını — Olimpiya qızılını qazanmalıyam" bildirdi.2019-cu il ərzində Avropa Oyunlarının və Dünya Çempionatının qalibi olan Mariya Stadnik, Gənclər və İdman Nazirliyinin versiyasına görə ilin ən yaxşı on idmançısından biri seçildi. Azerisport.com idman portalının versiyasına görə isə Mariya Stadnik 2019-cu ilin ən yaxşı dördüncü idmançısı elan edildi. 2020-ci il: COVID-19 pandemiyası səbəbilə fasilə 2020-ci ilin əsas turniri avqustda Yaponiyada baş tutacaq XXXII Yay Olimpiya Oyunları idi. Mariya Stadnikin olimpiadaya hazırlıq prosesi yanvarda Kiyev şəhərində fərdin məşqlərlə başladı.
Mariya Stadnik

Martda qadın güləşçilərdən ibarət Azərbaycan yığması Belarusda təlim-məşq toplanışlarında olsa da, Mariya Stadnik olimpiadaya Kiyev şəhərində fərdi məşq proqamında hazırlaşırdı.2020-ci ilin əvvəlindən etibarən bütün dünyanı cənginə alan COVID-19 pandemiyası ilə bağlı bir sıra turnirlər təxirə salındı. Əvvəlcə mart ayında baş tutmalı olan Avropa Olimpiya Təsnifat Turniri, sonra isə may ayında baş tutmalı olan Dünya Olimpiya Təsnifat Turniri Ümumdünya Güləş Birliyinin (UWW) qərarına əsasən təxirə salındı. Nəhayət 2020-ci il martın 24-də Beynəlxalq Olimpiya Komitəsi (BOK) tərəfindən 2020-ci ilin iyul-avqust aylarında baş tutması nəzərdə tutulan XXXII Yay Olimpiya Oyunlarının 2021-ci ilə təxirə salınması barədə qərar qəbul edildi. 2021-ci il: Dördüncü dəfə qazanılan Olimpiya medalı 2021-ci ilin iyul-avqust aylarında Yaponiyada XXXII Yay Olimpiya Oyunları baş tutacaqdı. Karyerasında dördüncü dəfə olimpiada da mübarizə aparacaq Mariya Stadnik ciddi hazırlıq prosesində idi. 2021-ci ildə onun birinci turniri 18–25 apreldə Polşanın Varşava şəhərində baş tutan Avropa Çempionatı oldu. Mariya Stadnik turnirdə aprelin 21-də mübarizə apardı.
Mariya Stadnik

Onun çempionatda birinci rəqibi Rusiya nümayəndəsi Yekaterina Poleşuh oldu. Həmin görüşdə Mariya Stadnik rəqibi üzərində vaxtından əvvəl 11:0 hesabı ilə qələbə qazandı və turnirin yarım-final mərhələsinə adladı. Finala gedən yolda onun rəqibi Ukrayna nümayəndəsi Ohsana Livaç oldu. Bu görüşdə Mariya Stadnik rəqibinə 10:4 hesabı ilə qalib gəldi və Avropa Çempionatının final görüşünə vəsiqə qazandı. Həlledici görüşdə isə onun rəqibi Bolqarıstan nümayəndəsi Miqlena Selişha oldu. Bu görüşdə Mariya Stadnik rəqibi üzərində 8:2 hesabı ilə qələbə qazandı.
Mariya Stadnik

Bu minvalla da o, 8-ci dəfə Avropa Çempionatının qalibi oldu. Ümumi olaraq isə Mariya Stadnik mübarizə apardığı 8 Avropa Çempionatında və 2 Avropa Oyunlarında 100 faizlıq nəticə göstərdi və hamısında qızıl medallara sahib oldu. Mariya Stadnik turnirdən sonra müsahibəsində "Avropa Çempionatını olimpiadadan əvvəl əsas hazırlıq prosesi" olaraq qiymətləndirdi.Olimpiadadan əvvəl Mariya Stadnikin sonuncu turniri 8–14 iyunda Polşanın Varşava şəhərində baş tutan Poland Open beynəlxalq turniri oldu. Turnirin 1/8 final mərhələsində Rumıniya nümayəndəsi Alina Vuça 12:2, 1/4 final mərhələsində isə ABŞ nümayəndəsi Erin Qolstona 10:0 hesabları ilə qalib gələn Mariya Stadnik, turnirin yarım-final mərhələsində Rusiya nümayəndəsi Mariya Tyumerehova üzərində 11:1 hesabı ilə qələbə qazandı və turnirin final görüşünə vəsiqə qazandı. Həlledici görüşdə onun rəqibi Ukrayna nümayəndəsi Ohsana Livaç oldu. Final görüşündə də Mariya Stadnik rəqibinə qalib gəldi (10:4) və Poland Open beynəlxalq turnirinin qalibi oldu.
Mariya Stadnik

Bundan sonra heç bir turnirdə mübarizə aparmayan Mariya Stadnik, təlim-məşq toplanışlarında olimpiadaya hazırlığına davam elədi. İyulda isə bütün diqqətlər XXXII Yay Olimpiya Oyunlarında oldu. XXXII Yay Olimpiya Oyunları 2021-ci ilin əsas turniri 22 iyul-8 avqustunda Yaponiyada baş tutan XXXII Yay Olimpiya Oyunları idi. Karyerasında dördüncü dəfə olimpiadalarda mübarizə Mariya Stadnik, Azərbaycanın Olimpiya Oyunları tarixində nailiyyətə imza atdı. Mariya Stadnik dörd olimpiadada çıxış edən birinci azərbaycanlı güləşçisi oldu. Olimpiadadan əvvəl Ümumdünya Güləş Birliyi (UWW) Mariya Stadnikin və Yaponiya nümayəndəsi Yui Susahinin birinci yarım-qrupda olacağını bildirdi. Bununla da Mariya Stadnik və Yui Susahi olimpiadanın final görüşündə yox, ən yaxşı halda olimpiadanın yarım-final mərhələsində üz-üzə gələ bilərdi.
Mariya Stadnik

Ümumdünya Güləş Birliyinin (UWW) iyulun 8-də açıqladığı reytinq cədvəlinə əsasən Mariya Stadnik birinci pillədə qərarlaşmışdı. Olimpiadalarda 2008-ci ildə bürünc, 2012 və 2016-cı illərdə isə gümüş medallara sahib olan Mariya Stadnik, bu səfər qızıl medala iddialı idi. Mariya Stadnik olimpiadada avqustun 6-da mübarizə apardı. Mariya Stadnikin 1/8 final mərhələsində rəqibi Rusiya Olimpiya Komitəsini təmsil edən idmançı Stalvira Orşuş oldu. Gərgin idman mübarizəsi şəraitində baş tutan görüşdə Mariya Stadnik rəqibinə 11:8 hesabı ilə qalib gəldi və 1/4 final mərhələsinə adladı. Bu mərhələdə onun rəqibi Tunis nümayəndəsi Sarra Həmdi oldu. Həmin görüşdə Mariya Stadnik rəqibi üzərində vaxtından əvvəl 10:0 hesabı ilə qələbə qazandı və olimpiadanın yarım-final mərhələsinə adladı.
Mariya Stadnik

Finala gedən yolda isə onun rəqibi Yaponiya nümayəndəsi Yui Susahi oldu. Mariya Stadnik və Yui Susahi sonuncu dəfə 2018-ci il Dünya Çempionatının final görüşündə üz-üzə gəlmişdi və onda Yui Susahi asan qələbə qazanmışdı. Bu səfərdə eyni ssenari baş verdi. Yui Susahi Mariya Stadnik üzərində vaxtından əvvəl 11:0 hesabı ilə qələbə qazandı və olimpiadanın final görüşünə vəsiqə qazandı. Mariya Stadnik isə bürünc medal uğrunda mübarizə apardı. Bu görüşdə onun rəqibi Monqolustan nümayəndəsi Tsoq-Oçirin Namuuntsetseq oldu.
Mariya Stadnik

Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və XXXII Yay Olimpiya Oyunlarının bürünc medalına sahib oldu. Dörd dəfə (2008, 2012, 2016 və 2020-ci illər) Olimpiya Oyunlarının medalına sahib olmağı bacaran Mariya Stadnik, Azərbaycanın Olimpiya Oyunları tarixində dörd medala sahib olan birinci idmançı oldu. Mariya Stadnik həm də dünya güləşinin tarixinə düşdü. Yaponiya nümayəndələri Kaori İço və Saori Yoşidadan sonra dörd olimpiada da medala sahib olmağı bacaran üçüncü qadın güləşçi oldu. Mariya Stadnik təltifetmə mərasimindən sonra müsahibəsində bunları bildirdi: "Əlbəttə mən çox şadam. Dünən məyus idim məğlubiyyətə görə.
Mariya Stadnik

Qızıl medala çata bilmədim. Amma bu gün bürünc medala görə də şadam. ".Azərbaycan Prezidenti İlham Əliyevin 12 avqust 2021-ci il tarixli Sərəncamına əsasən XXXII Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasili qızı Stadnik 1-ci dərəcəli "Vətənə xidmətə görə" ordeni ilə təltif edildi.Olimpiadadan sonra Norveçin Oslo şəhərində Dünya Çempionatı baş tutdu. Mariya Stadnik və ümumiyyətlə güləş üzrə Azərbaycan yığmasının bir sıra aparıcı üzvləri Olimpiya Oyunlarından sonra istirahətə ehtiyac olduğları üçün həmin turnirdən mübarizə aparmağdan imtina elədi.2021-ci ilin nəticələrinə əsasən Mariya Stadnik Azerisport.com idman portalının versiyasına görə ilin ən yaxşı on idmançısından biri seçildi. 2022-ci il: İslam Həmrəyliyi Oyunlarında qələbə 2022-ci il ərzində Mariya Stadnik müharibəyə görə bir müddət beynəlxalq turnirlərdə mübarizə apara bilmədi. Əslən Lvov şəhərindən olan Mariya Stadnik, 2022-ci il fevralın 24-də Rusiyanın Ukraynada apardığı müharibəyə görə daimi olaraq Azərbaycanda yaşamağa başladı.
Mariya Stadnik

Mariya Stadnik martda baş tutan Avropa Çempionatında mübarizə apara bilmədi. Mariya Stadnikin il ərzində birinci təlim-məşq toplanışı iyul ayında oldu. Əsas məqsəd isə V İslam Həmrəyliyi Oyunlarına hazırlıq idi. V İslam Həmrəyliyi Oyunları 8–18 avqustda Konya şəhərində baş tutdu. 2017-ci ildə də İslam Həmrəyliyi Oyunlarının qalibi olan Mariya Stadnik, bu səfərdə qələbəyə əsas favorit idi. Mariya Stadnik qrup mərhələsində əvvəlcə Qazaxıstan nümayəndəsi Svetlana Anhiçevaya 10:0, sonra isə Türkiyə nümayəndəsi Əminə Çataloğluna 10:0 hesabları ilə qalib gəldi və turnirin yarım-final mərhələsinə adladı. Finala gedən yolda onun rəqibi Tunis nümayəndəsi Sarra Hamdi oldu. Bu görüşdə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və turnirin final görüşünə vəsiqə qazandı.
Mariya Stadnik

Həlledici görüşdə onun rəqibi Özbəkistan nümayəndəsi Casmina İmmayeva oldu. Final görüşündə də Mariya Stadnik rəqibinə vaxtından əvvəl 10:0 hesabı ilə qalib gəldi və V İslam Həmrəyliyi Oyunlarının qalibi oldu. Mariya Stadnik dörd görüşün hamısında vaxtından əvvəl qalib gəldi və rəqiblərinə bir bal belə vermədi. Mariya Stadnik final görüşündən sonra müsahibəsində bunları bildirdi: "Çıxışıma görə çox şadam. Bu gün çıxışımı birinci dəfə tribunadan övladlarım canlı izlədi. Hər dəfə mənə dəstəyini göstərirdilər.
Mariya Stadnik

Qızım mənim 20 saniyəyə qazandığım qələbəyə görə 30 dəqiqə gözlədi. Qızıma sıxıcı olmasın deyə final görüşündə bir az mübarizə apardım. "V İslam Həmrəyliyi Oyunlarında qələbədən sonra Mariya Stadnik sentyabrda Serbiyanın Belqrad şəhərində baş tutacaq Dünya Çempionatında mübarizə aparmalı idi. Amma avqustun sonlarında Mariya Stadnik məşq zamanı zədə aldı və Dünya Çempionatını buraxmalı oldu. 2023-cü il: Mariya Stadnikin 2023-cü ildə birinci turniri fevralda Xorvatiyanın Zaqreb şəhərində baş tutacaq Zagreb Open beynəlxalq turniri oldu. Mariya Stadnik turnirin 1/8 final mərhələsində Özbəkistan nümayəndəsi Ağtenqe Keunimjayevaya vaxtından əvvəl 10:0 hesabı ilə qalib gəldi və turnirin 1/4 final mərhələsinə adladı. Bu mərhələdə onun rəqibi Monqolustan nümayəndəsi Otqonjarqal Dolqorjav oldu.
Mariya Stadnik

Gərgin idman mübarizəsi şəraitində baş tutan görüşdə Mariya Stadnik rəqibi üzərində 6:2 hesabı ilə qələbə qazandı və turnirin yarım-final mərhələsinə adladı. Finala gedən yolda isə onun rəqibi Yaponiya nümayəndəsi Yui Susahi oldu. Amma Mariya Stadnik son görüşdə zədə aldığına görə turnirdə mübarizəni dayandırdığını bildirdi və bürünc medal uğrunda görüşdəndə imtina elədi. Nəticədə Mariya Stadnik Zagreb Open beynəlxalq turnirini beşinci pillədə başa vurdu.Mariya Stadnikin növbəti turniri 2–5 martda Bolqarıstanın Sofiya şəhərində baş tuta D. Kolov və N. Petrovun xatirəsinə həsr olunan beynəlxalq turnir oldu. İdeal idman formasını bərpa edən Mariya Stadnik turnirin 1/4 final mərhələsində Bolqarıstan nümayəndəsi Miqlena Selişhaya 10:0, 1/2 final mərhələsində isə Şimali Makedoniya nümayəndəsi Veroniha Ryabolovaya 10:0 hesabları ilə qalib gəldi və turnirin final görüşünə vəsiqə qazandı. Həlledici görüşdə isə onun rəqibi Qazaxıstan nümayəndəsi Svetlana Anhiçeva oldu.
Mariya Stadnik

Bu görüşdə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və beynəlxalq turnirin qızıl medalına sahib oldu. Bu onun 2023-cü ildə qazandığı birinci uğur idi. Mariya Stadnik Ümümdünya Güləş Birliyinin (UWW) rəsmi məlumatlarına əsasən 2003–2023-cü illərdə 49 beynəlxalq turnirdə mübarizə aparıb. Dörd Olimpiya Oyunlarının hamısında medallara sahib olan Mariya Stadnik, yeddi dəfə Dünya Çempionatlarında mübarizə aparıb və 2007-ci ildə baş tutan turnir istisna olmaqla digər altı çempionatın hamısında medallara sahib olub. Karyerası ərzində 2 dəfə Avropa Oyunlarında, 8 dəfə isə Avropa Çempionatlarında çıxış edən Mariya Stadnik, bu turnirlərdə 100 faizlıq nəticə göstərib və hamısında qalib olub. Ümumi olaraq Mariya Stadnik 49 beynəlxalq turnirin 36-da qızıl, 7-də gümüş, 4-də isə bürünc medallara sahib olub. Karyerasında medalsız başa vurduğu turnirlər 2007-ci ildə Dünya Çempionatı və 2023-cü ildə Zaqreb Open beynəlxalq turniri və Dünya Çempionatıdır.
Mariya Stadnik

Komanda turnirləri: Dövlət təltifləri Mariya Stadnik Azərbaycan Prezidenti İlham Əliyevin Sərəncamlarına əsasən Azərbaycan idmanında xidmətlərinə görə üç dəfə orden, bir dəfə medal, bir dəfə isə fəxri diplomla təltif edilib. "Tərəqqi" medalı — Azərbaycan Prezidenti İlham Əliyevin 29 avqust 2008-ci il tarixli 3017 nömrəli Sərəncamına əsasən XXIX Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasiliyevna Stadnik "Tərəqqi" medalı ilə təltif edildi. "Şöhrət" ordeni — Azərbaycan Prezidenti İlham Əliyevin 29 iyun 2015-ci il tarixli 1299 nömrəli Sərəncamına əsasən I Avropa Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasiliyevna Stadnik "Şöhrət" ordeni ilə təltif edildi. 2-ci dərəcəli "Vətənə xidmətə görə" ordeni — Azərbaycan Prezidenti İlham Əliyevin 1 sentyabr 2016-cı il tarixli 2292 nömrəli Sərəncamına əsasən XXXI Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasiliyevna Stadnik 2-ci dərəcəli "Vətənə xidmətə görə" ordeni ilə təltif edildi. "Azərbaycan Xalq Cümhuriyyətinin 100 illiyi (1918–2018)" yubiley medalı — Azərbaycan Prezidenti İlham Əliyevin 27 may 2019-cu il tarixli Sərəncamına əsasən Azərbaycanın ictimai-siyasi həyatında xüsusi xidmətlərinə görə Mariya Vasiliyevna Stadnik "Azərbaycan Xalq Cümhuriyyətinin 100 illiyi (1918–2018)" yubiley medalı ilə təltif edildi. 1-ci dərəcəli "Vətənə xidmətə görə" ordeni — Azərbaycan Prezidenti İlham Əliyevin 12 avqust 2021-ci il tarixli 2856 nömrəli Sərəncamına əsasən XXXII Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasiliyevna Stadnik 1-ci dərəcəli "Vətənə xidmətə görə" ordeni ilə təltif edildi.
Mariya Stadnik

Azərbaycan Prezidentinin fəxri diplomu — Azərbaycan Prezidenti İlham Əliyevin 31 avqust 2012-ci il tarixli 2399 nömrəli Sərəncamına əsasən XXX Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasiliyevna Stadnik Azərbaycan Prezidentinin fəxri diplomu ilə təltif edildi. Fərdi uğurları Karyerası ərzində Mariya Stadnik dəfələrdə Gənclər və İdman Nazirliyi tərəfindən ilin ən yaxşı idmançılarından, Azerisport.com idman portalı tərəfində ayın idmançısı, ilin idmançısı seçilib. Mariya Stadnik həmçinin Beynəlxalq Güləş Federasiyasının (FILA) versiyasına görə 2011-ci ilin qadın güləşçisi. Azerisport.com portalının oxucularına görə 2008-ci ilin aprel ayının ən yaxşı 3-cü idmançı (10% səslə). Azerisport.com portalının oxucularına görə 2008-ci ilin avqust ayının ən yaxşı 3-cü idmançı (6% səslə). Gənclər və İdman Nazirliyinin versiyasına görə 2008-ci ilin ən yaxşı on idmançısından biri.
Mariya Stadnik

Azerisport.com portalının oxucularına görə 2008-ci ilin ən yaxşı qadın idmançı (76% səslə). Azərbaycan İdman Jurnalistləri Assosiasiyasının (AİJA) versiyasına görə 2008-ci ilin qadın idmançısı. Azerisport.com portalının oxucularına görə 2009-cu ilin fevral ayının ən yaxşı 2-ci idmançı (14% səslə). Azerisport.com portalının oxucularına görə 2009-cu ilin aprel ayının ən yaxşı 2-ci idmançı (25% səslə). Azerisport.com portalının oxucularına görə 2009-cu ilin sentyabr ayının ən yaxşı 2-ci idmançı (25% səslə). Gənclər və İdman Nazirliyinin versiyasına görə 2009-cu ilin ən yaxşı on idmançısından biri.
Mariya Stadnik

Azerisport.com portalının oxucularına görə 2009-cu ilin ən yaxşı qadın idmançı (56% səslə). Azerisport.com portalının oxucularına görə 2011-ci ilin iyul ayının ən yaxşı 2-ci idmançı (20% səslə). Gənclər və İdman Nazirliyinin versiyasına görə 2011-ci ilin ən yaxşı on idmançısından biri. Azerisport.com portalının oxucularına görə 2011-ci ilin ən yaxşı qadın idmançı. Beynəlxalq Güləş Federasiyasının (FILA) versiyasına görə 2011-ci ilin qadın güləşçisi. Gənclər və İdman Nazirliyinin versiyasına görə 2012-ci ilin ən yaxşı 20 idmançısından biri.
Mariya Stadnik

Azerisport.com portalının oxucularına görə 2014-cü ilin fevral ayının ən yaxşı 2-ci idmançı (10% səslə). Azerisport.com portalının oxucularına görə 2014-cü ilin mart ayının ən yaxşı 2-ci idmançı (32% səslə). Azerisport.com portalının oxucularına görə 2014-cü ilin aprel ayının ən yaxşı 2-ci idmançı (24% səslə). Azerisport.com portalının oxucularına görə 2014-cü ilin iyun ayının ən yaxşı 3-cü idmançı (12% səslə). Azerisport.com portalının oxucularına görə 2014-cü ilin iyul ayının ən yaxşı 2-ci idmançı (14% səslə). Gənclər və İdman Nazirliyinin versiyasına görə 2014-cü ilin ən yaxşı on idmançısından biri.
Mariya Stadnik

Azerisport.com portalının versiyasına görə 2014-cü ilin ən yaxşı on idmançısından biri. Azerisport.com portalının oxucularına görə 2015-ci ilin iyul ayının ən yaxşı idmançı (42% səslə). Gənclər və İdman Nazirliyinin versiyasına görə 2015-ci ilin ən yaxşı on idmançısından biri. Azərbaycan Güləş Federasiyasının versiyasına görə 2015-ci ilin qadın güləşçisi. Azerisport.com portalının oxucularına görə 2016-cı ilin mart ayının ən yaxşı idmançı (30% səslə). Azerisport.com portalının oxucularına görə 2016-cı ilin iyun ayının ən yaxşı idmançı (38% səslə).
Mariya Stadnik

Azerisport.com portalının oxucularına görə 2016-cı ilin avqust ayının ən yaxşı 2-ci idmançı (16% səslə). VII Beynəlxalq "Qızıl Manqust" ödülü Azerisport.com portalının oxucularına görə 2016-cı ilin ən yaxşı üçüncü idmançısı (12% səslə) Gənclər və İdman Nazirliyinin versiyasına görə 2016-cı ilin ən yaxşı idmançısından biri. Azərbaycan İdman Jurnalistləri Assosiasiyasının (AİJA) versiyasına görə 2016-cı ilin qadın idmançısı. Azerisport.com portalının oxucularına görə 2017-ci ilin may ayının ən yaxşı idmançı (26% səslə). Gənclər və İdman Nazirliyinin versiyasına görə 2016-cı ilin ən yaxşı on idmançısından biri. Gənclər və İdman Nazirliyinin versiyasına görə 2018-ci ilin ən yaxşı on idmançısından biri.
Mariya Stadnik

11 məğlubiyyətinin dördü Olimpiya Oyunlarında, altısı Dünya Çempionatlarında, biri isə Klippan Lady Open beynəlxalq turnirində olub. 11 məğlubiyyətinin altısı final görüşlərinə təsadüf edir. Mariya Stadnikin 144 görüşün 61-də rəqiblərinə bir bal verə vermədən vaxtında əvvəl qalib gəlib, 8-də isə təmiz qələbə qazanıb. Karyerası ərzində Mariya Stadnik 2018-ci il Dünya Çempionatının final görüşündə və 2020-ci il olimpiadasının yarım-final mərhələsində rəqiblərinə vaxtından əvvəl məğlub olub. İctimai mövqeyi Mariya Stadnik 2020-ci ilin sentyabr-noyabr aylarında Dağlıq Qarabağ və ətraf rayonlarda aparılan hərbi əməliyyatlar zamanı video-müraciət yayaraq Ermənistan tərəfinin işğalçılıq siyasəti apardığını bildirdi. Həmçinin bax Azərbaycan 2008 Yay Olimpiya Oyunlarında Azərbaycan 2012 Yay Olimpiya Oyunlarında Azərbaycan 2016 Yay Olimpiya Oyunlarında Azərbaycan 2020 Yay Olimpiya Oyunlarında
Nizami küçəsi (Bakı)

Nizami küçəsi və ya Tarqovı — Bakı şəhərinin Sabail rayonu ərazisində yerləşən bir zolaqlı və bir istiqamətli sonu piyadalar zonasına keçən dahi Azərbaycan şairi Nizami Gəncəvinin adını daşıyan küçə. Öz başlanğıcını Abdulla Şaiq küçəsindən götürür və indiki Sabit Orucov küçəsində isə tamamlanır. Küçənin uzunluğu 3,538 km-dir. Küçə paytaxt Bakının mərkəzini kəsərək qərbdən şərqə doğru uzanır. Küçə demək olar ki, mərkəzi hissəsində piyadalar zonasına keçir. Küçənin bu kəsiyi sakinlər tərəfindən "Tarqovı" da adlandırılır. Fəvvarələr meydanından Rəşid Behbudov küçəsnə qədər olan hissəsi tam piyadaların ixtiyarında olub, bütün növ nəqliyyat vasitələri üçün bağlıdır. Küçədə hərəkət bir tərəflidir. Xarici keçidlər Nizami küçəsi (Səbail, Bakı — AZ1001) Poçt indekslərin axtarış sistemi Arxivləşdirilib 2015-07-21 at the Wayback Machine Nizami küçəsi (Yasamal, Bakı — AZ1001) Poçt indekslərin axtarış sistemi Arxivləşdirilib 2015-07-23 at the Wayback Machine Nizami küçəsi (Səbail, Bakı — AZ1000) Poçt indekslərin axtarış sistemi Arxivləşdirilib 2015-07-23 at the Wayback Machine Nizami küçəsi (Nəsimi, Bakı — AZ1000) Poçt indekslərin axtarış sistemi Arxivləşdirilib 2016-03-04 at the Wayback Machine Nizami küçəsi (Yasamal, Bakı — AZ1005) Poçt indekslərin axtarış sistemi Arxivləşdirilib 2016-03-04 at the Wayback Machine Nizami küçəsi (Səbail, Bakı — AZ1005) Poçt indekslərin axtarış sistemi Arxivləşdirilib 2015-07-23 at the Wayback Machine Nizami küçəsi (Nəsimi, Bakı — AZ1005) Poçt indekslərin axtarış sistemi Arxivləşdirilib 2016-03-04 at the Wayback Machine Nizami küçəsi (Səbail, Bakı — AZ1010) Poçt indekslərin axtarış sistemi Arxivləşdirilib 2016-03-04 at the Wayback Machine Nizami küçəsi (Nəsimi, Bakı — AZ1010) Poçt indekslərin axtarış sistemi Arxivləşdirilib 2016-03-04 at the Wayback Machine
Radian

Radian (ixtisarı: rad; lat. radius — şüa, radius) — müasir riyaziyyatda və fizikada müstəvi bucaqların əsas ölçü vahidi. Radian, qövsün bucaq ölçüsü ilə təyin edilir. rad 180 π 57.2958 ∘ Belə olduqda, tam çevrənin radianla ölçüsü 2π radiana bərabərdir. Radianın başqa vahidlərlə əlaqəsi Başqa bucaq ölçüləri ilə müqayisə:Dərəcə/radian çevrilmələri Radianı dərəcəyə çevirmək üçün göstərilən radianı 180 π {\displaystyle {\frac {180}{\pi }}} nisbətinə vurmaq lazımdır: rad rad 180 ∘ π 2958 ∘ π 4 rad π 4 180 ∘ π 45 ∘ .Dərəcəni radiana çevirmək üçün göstərilən dərəcəni π 180 ∘ {\displaystyle {\frac {\pi }{180^{\circ }}}} nisbətinə vurmaq lazımdır. 90 ∘ 90 ∘ π 180 ∘ π 2 rad Riyazi analizdə radian ölçüsü Riyazi analizdə, triqonometrik funksiyalara baxılarkən, arqument həmişə radianla ifadə edilir. Kiçik bucaqlar olduqda sinus və radianla ifadə edilmiş bucağın tangensi təxminən bu bucağın özünə bərabərdir ki, bu da yuvarlaq hesablamalar zamanı istifadə olunur: sin {\displaystyle \sin \alpha \approx \operatorname {tg} \,\alpha \approx \alpha ;\quad \alpha \ll 1.}
Gülşən Qurbanova

Gülşən Ağadadaş qızı Qurbanova (19 dekabr 1950, Bakı – 17 noyabr 2006, Bakı) — Azərbaycan aktrisası, Azərbaycan Respublikasının xalq artisti (1998). Gülşən Qurbanova 19 dekabr 1950-ci ildə Bakıda anadan olmuşdur. Ə.Hüseynzadə adına Azərbaycan Mədəniyyət və İncəsənət İnstitutunu bitirmişdir (1974). 16 fevral 1979-cu ildən – 17 noyabr 2006-cı ilə qədər Azərbaycan Dövlət Gənc Tamaşaçılar Teatrında fəaliyyət göstərmişdir. Rolları: Mərcan ("Mənim nəğməkar bibim", Ə.Əylisli), Eyzəngül ("Şirinbala bal yığır", S.Qədirzadə), Çiçək ("Ana laylası", İ.Coşqun), Nabat ("Tamahkar", S.S.Axundov), Şahnaz ("Şəhərli oğlan", Q.Rəsulov), Almagül ("Fudzi dağında qonaqlıq", Ç.Aytmatov), Gülarə ("Məhəbbət novellası", Ş.Xurşud və Ə.Hacıyev), Nera ("Zəncirlənmiş Prometey", C.Məmmədov), Gülnaz ("Pul dəlisi", Ə.Orucoğlu), ana ("Bala bəla sözündəndir", Ə.Əmirli) və s. Kinoda, televiziya tamaşalarında çıxış etmişdir.Teatrdan ayrılandan sonra Gülşən Qurbanova telekanallara dəvət almış və uzun müddət AzTV-nin “Gəlin birlikdə gülək” adlı layihəsində çıxış etmişdir. Bu verilişdə onun tərəf müqabilləri xalq artisti Yasin Qarayev və əməkdar artist Azər Mirzəyev olurlar. AzTV-dəki layihə bitəndən çox sonralar aktrisa ANS-lə uzun müddət əməkdaşlıq elədi. “Qaynar qazan” verilişinin aparıcısı kimi aktrisa və veriliş tamaşaçılar tərəfindən sevildi.
Gülşən Qurbanova

Amma Gülşən xanım bu telekanaldan incik ayrıldı, “Lider” telekanalına üz tutdu və “Mikser” verilişini apardı. Azərbaycanın xalq artisti Gülşən Ağadadaş qızı Qurbanova 17 noyabr 2006-cı ildə televiziya proqramlarının birindən evə gələrkən üçüncü dəfə qəfildən infarkt keçirmiş, 56 yaşında Bakı şəhərində vəfat etmişdir. Köhnə Yasamal qəbiristanlığında torpağa tapşırılıb. Aktyor Ağadadaş Qurbanovun qızıdır. Aktyor Hamlet Qurbanovun ögey bacısıdır. (ata bir, ana ayrı) Filmoqrafiya Ad günü (film, 1977)(tammetrajlı bədii film) - rol: Şeyda Adam ol! 2 (film, 2006)(tammetrajlı bədii film) - özü Anlamaq istəyirəm (film, 1980)(ikiseriyalı bədii film) - rol: Rəfiqə Arvadım Mənim, Uşaqlarım Mənim (1978) Bağdada putyovka var... (film, 2000) Balıq günü (film, 1983) Bayquş gələndə... (film, 1978) Bir axşam... (film, 1985) Bir dəfə Qafqazda (film, 2007) Cin mikrorayonda (film, 1985) Evləri köndələn yar (film, 1982) Günlərin bir günü... (film, 1981) İntizam (film, 1983) İşgüzar adamlar (film, 1977) Qoca palıdın nağılı (film, 1984) Mən mahnı qoşuram (film, 1979) Mənim günahım (film, 1985) Ordan-burdan (film, 1987) Ötən ilin son gecəsi (film, 1983) Pərilərə inanmayın (film, 1979) Yol əhvalatı (film, 1980) "Kinoaktyor studiyasının fəaliyyəti (1966-1974)". Azərbaycan Respublikası Mədəniyyət Nazirliyi.
Qanun (musiqi aləti)

Kanon (Qanon) — yatıq sazlar ailəsinə mənsub olub, dartımlı-simli musiqi alətidir. Bəzi müasir musiqiçilər orqanı ərğənunla eyniləşdirirlər. Halbuki, orqan sıxılmış hava ilə işləyir, ərğənun isə Nizami Gəncəvinin dövründə simli alət idi. Məlum olduğu kimi, hazırda Azərbaycan xalq çalğı alətləri ansamblları tərkibində, eləcə də solo ifaçılığında istifadə olunan kanon, əslində elə ərğənundur. Ərğənun müxtəlif dövrlərdə bir neçə formada hazırlanmış və onlardan birinə qanun deyilmişdir. Təəssüf ki, qanun musiqi aləti rus ədəbiyyatlarında əvvəlcə qanon, sonra isə kanon kimi işlədilməyə başlamışdır. Hazırda kanon kimi istifadə etdiyimiz ərğənun simli alətinin telləri Nizaminin göstərdiyi kimi, cənglə dilləndirilirdi.
Qanun (musiqi aləti)

Deməli, cəng bir neçə rola malik idi. Yəni həm ritmik ahəngi nizamlayır, həm də ərğənunu tellərinin dilləndirilməsində təzanə rolunu oynayırdı. Təəssüf hissi ilə qeyd etmək lazımdır ki, bu gün nəinki cəngdən istifadə olunmur, hətta ərğənunu əvəz edən kanonu dilləndirən və təzanə rolunu oynayan bu musiqi alətinin adı belə çəkilmir.Avropa alimləri "orqan" (alət, vasitə) sözünü yunan dilindəki "erqo" (iş) sözüylə əlaqələndirir. Amma maraqlıdır ki, Türk dillərində "arğa" kökü bir neçə anlama gəlir: "kömək, vasitə" ← arxa "güc, çeviklik, məharət" "örkən, arkan, kəmənd, tel" Yaxın və Orta Şərqdə, eləcə də Azərbaycan ərazisində tarixən geniş yayılmışdır. Bəziləri bu fikirdədir ki, Farabi qanunu təkmilləşdirib, başqaları isə onun ixtirasını bilavasitə Farabiyə məxsus olduğunu bildirirlər. Arxeoloqların Neynəva şəhərində apardıqları qazıntılar zamanı üzərində ney, çəng, qanunda ifa edilən şəkilli əsər tapmışlar. Musiqi alətlərin miqrasiyası müxtəlif siyasi hadisələrlə, dövlət qurumlarıyla əlaqədardır.
Qanun (musiqi aləti)

Orta çağda Misirdə Osmanlı imperiyasının təsiri ilə bir sıra musiqi alətləri, o cümlədən qanun misirlilərin və suriyalıların sevimli musiqi alətinə çevrilmişdir. Qanun musiqi alətinin yayılma arealını düşünərkən, onun Azərbaycandan keçərək Iran vasitəsiylə Osmanlı imperiyasına daxil olan ölkələrə — Orta Asiya, Əfqanıstan, Çin və Hindistana yayılması fikrini qəbul etmək olar. Başqa ölkələrdə bu alət qismən az dəyişiklərə uğrasa da, Azərbaycan musiqişünasları Sədiəddin Urməvi və Əbdülqadir Mərağainin ixtiraçılıq səyi nəticəsində kamil bir alətə çevrilmişdir . Yatıq simli alətlərin sadədən mürəkkəbə doğru inkişafı son aşamada qanun musiqi alətinin meydana gəlməsinə səbəb olmuşdur. Azərbaycan klassiklərindən Nizami Gəncəvinin, Məhəmməd Füzulinin və başqalarının əsərlərində qanun haqqında məlumat verilmişdir. XII əsrdə yaşayıb yaratmış, Şərq musiqi elmini dərindən bilən şairə Məhsəti Gəncəvi qanun və çəng alətlərinin məharətli ifaçısı olmuşdur.
Qanun (musiqi aləti)

Əsasən, qadınlar tərəfindən ifa edilən bu aləti Füzuli "Yeddi cam" əsərində belə təsvir etmişdir: Bir gün gecə məclisimiz vardı ki, ondan Çox-çox uzağa qalmış idi dərd, qəm, hicran. Xam nəğmələrlə edərək aləmi məmnun, Bir huri mələk çalırdı iri bir qanun. Qanun miniatür sənət əsərlərində də öz əksini tapmışdır. Uzun tarixi inkişaf yolu keçən bu alət zaman-zaman formalaşaraq dövrümüzə kimi gəlib çatmışdır. Üzeyir Hacıbəyov qanunun keçmişdə də təkmil alət kimi istifadə edildiyini qeyd edərək yazır: "Bu gün hər bir musiqar üçün piano çala bilmək vacib olan kimi, Şərq musiqiçiləri də öz çalğılarından əlavə, qanun çalmağı dəxi borc bilirmişlər". Azərbaycanda ilk qanun ustası mənim atam Sərdar Nagıyev olub, cox təəsüf hissi iıə qeyd etmək istəyirəmki adı burda qeyd olunmayib.1992-ci ildan 2011-ci ilə kimi Azərbaycanda ifa olunan qanun alətlərinin 99 % ni mənim atam düzəldib.
Qanun (musiqi aləti)

Qanunun tərəfləri müxtəlif bucaqlı taxta qutudan ibarətdir. Alt və yan hissələr ağcaqayın, qoz və digər bərk ağac materiallarından hazırlanır. Alətin üst hissəsinin 3/4-ü 4 mm qalınlığında şam ağacından olan taxta üzlüklə, qalan hissəsi isə balıq dərisi ilə örtülür. Ağacla örtülən hissədə üç rezonator oyuğu olur. Dəri ilə örtülmüş hissədə isə alətin eni boyu bütöv bir taxta xərək yerləşir. Simlər alətin gövdəsindəki xüsusi oyuqlara bərkidilərək bu xərəyin üzərindən keçib aşıqlara bağlanır.
Qanun (musiqi aləti)

Aşıqlar olan hissədə simlərin altında dəmir linglər yerləşir. Bu linglərlə simlər qaldırılıb-endirilərkən ton və yarımtonlar əldə edilir. Qanuna üçləşdirilmiş 24 sıra (ümumi sayı 72) sim bağlanılır. İlk dövrlərdə simlər bağırsaqdan və ya ipək sapdan xüsusi üsulla hazırlanırmış. Hazırda kapron simlərdən istifadə edilir. Diz üstünə qoyulan qanun hər iki əlin adsız barmaqlarına taxılmış dəmir üsküklərin arasında yerləşdirilən ebonit mizrablarla səsləndirilir.
Qanun (musiqi aləti)

Alət içərisi dördkünc dəmir açar vasitəsilə köklənir. Qanunun ümumi uzunluğu 800–900 mm, eni 380–400 mm, qalınlığı 40–50 mm-dir. Qanunun simləri barmaqlara taxılmış oymağabənzər metal mizrablarla səsləndirilir. Diapazonu böyük oktavanın "sol" səsindən ikinci oktavanın "si bemol" səsinə kimi üç oktava yarımdır. Diatonik səs düzümünə malikdir. Qanundan xalq çalğı alətləri orkestrinin və ansambllarının tərkibində müşayiətçi və solo alət kimi istifadə olunur.
İllüminatlar

İlüminatlar (lat. Illuminatii — ziyalılar, biliklilər və s.) — 1776-cı ildə Almaniyanın İngolstadt şəhərində kabbalistik hüquqşunas Adam Veispaut və Baron von Knigge tərəfindən yaradılan gizli təşkilat. İlluminati İngilis dilində "Aydınlanmış Olanlar" mənasını verir. Təşkilat fəaliyyət göstərdiyi müddət ərzində fanatizm, Katolik kilsəsi və dövlət məmurlarına qarşı mübarizə aparmışdır. Bavariya illüminatları birliyinin əsası 1776-cı il may ayının 1-də İnqulştat universitetində professor Adam Veshaut tərəfindən qoyulub. Birliyi maariflənməyin zoğu kimi xarakterizə eləmək olardı. Ordenin yaradıcısı Veyshaupt deizmin (Tanrını dünyanın yaradıcısı hesab edən, lakin onun təbiətə və cəmiyyətə təsirini inkar edən dini və fəlsəfi cərəyan) məşhur tərəfdarı idi. Orden deizmin yayılmağına təsir göstərirdi.
İllüminatlar

İllüminatların əsas məqsədi insanlığın mükəmməlləşdirilməsi və yuksəldilməsi idi. Veysqaupt qeyd edirdi ki, insan öz təbiətincə pis deyil. Doğumdan hər bir insana verilən azadlıq və bərabərlik alınmışdır. Buna görə də, əgər insan sosial institutların təsirindən çıxıb, öz həyatına ağıl, bilik və vicdanla özü rəhbərlik eləsə problemləri öz-özünə həll ediləcək. Maarifləndirmək məqsədinə çatmaq üçün o, bütün mümkün variantlara əl atmışdı. İllüminatların ideyası kilsəyə qarşı idi. Bəlkə də, illüminatların yaradılması yezuitlər tərəfindən tərbiyə olunan Veyshauptun kilsəyə qarşı mübarizəsindən doğmuşdu. Roma papası XIV Kliment 1773-cü ildə Yezuit ordeninini qadağa edən qanun vermişdi. İllüminatların qısa zaman içində üzvlərinin sayının çoxalması hökumətin diqqətini cəlb edir.
İllüminatlar

Bu zaman Orden daxilində qarşıdurma yaranır. Onun təməlini skandallar, yalanlar sarsıtmağa başlayır. Veyshaupt Ordendə öz avtoritetinin qaldırılmasında və onun daxilində nizam-intizamın bərpa olunmasında çox əziyyət çəkir. 1784-cü ildə Veyshaupt və onun sağ əli olan baron Kniqqe ilə konflikti Kniqqenin Ordeni tərk eləməyinə gətirib çıxartır. Fon Kniqqe Veyshauptun sərhədsiz gücündən narazı idi. Onu qeyd eləmək lazımdır ki, Ordenin inkişafında Fon Kniqqenin əvəzsiz rolu olmuşdur. Veyshaupt isə Kniqqenin həddən artıq mistika və okkultizmə meyllənməsinə qarşı idi. Bir çox axtarışlardan və qadağa qoyulmuş ideoloji ədəbiyyat növü, ilüminatlar, sirrli cəmiyyət kimi əvvəlcə dövlət, sonra isə kilsə tərəfindən qadağan olundu. Buna baxmayaraq, illüminatlar yenə bir müddət öz fəaliyyətlərini dayandırmadılar.
İllüminatlar

1787-ci ildə Ordendə yığılma cinayət hesab olundu və cəzası başın kəsilməsi oldu. Bu Ordenin indiki dövrdəki fəaliyyəti haqda heç bir məlumat yoxdu. Veyshaupt 1830-cu ilə kimi, yəni öz ölümünə qədər sürgündə yaşamış və illüminatları müdafə üçün mübahisələr aparmışdır. 1896-cı ildə Orden rəsmi olaraq Drezdendə yenidən yaradılır. İndi bir neçə təşkilat var ki, onlar özlərini Veyshauptun ideyalarının davamçıları kimi qələmə verir. Həmçinin bax Məbəd cəngavərləri
Naxçıvan Dövlət Universiteti

Naxçıvan Dövlət Universiteti — Azərbaycan Respublikası Təhsil Nazirliyinin tabeliyində olan ali təhsil müəssisəsi. Naxçıvan Dövlət Universitetinin tarixi 1967-ci ildən başlayır. Belə ki, həmin ildə yaradılmış Azərbaycan Dövlət Pedaqoji İnstitutunun Naxçıvan filialı 5 il sonra isə müstəqil ali məktəbə çevrilərək, Naxçıvan Dövlət Pedaqoji İnstitutu olmuşdur. Ona görə də Naxçıvan Dövlət Universiteti onların varisidir. Filial dövrü 1960-cı illərdə Sovetlər birliyində ali təhsil ocağı olmayan yeganə Muxtar Respublika Naxçıvan idi. Ə. Əhmədov göstərişə əsasən Naxçıvana gələrək burada APİ-nun Naxçıvan şəhərində açılması nəzərdə tutulan filialı üçün bina (həmin bina 1967-ci ildən 1972-ci ilə kimi keçmiş 1 nömrəli məktəbin yerində, indiki Azərbaycan Milli Elmlər Akademiyasının Naxçıvan Bölməsinin Bioresurslar institutunun yerləşdiyi yerdə fəaliyyət göstərmişdi) müəyyən etdi və kadr məsələsi də müzakirə olundu. APİ-nin rektoru Şövqi Ağayev 27 avqust 1967-cil il tarixdə yenicə təşkil olunmuş APİ-nin Naxçıvan filialına Əli Əliyevi direktor vəzifəsinə təyin olunması haqda əmr vermişdi. Əli Əliyev 1967-ci ilin sentyabr ayından 1970-ci ilin may ayına qədər Naxçıvan filialın direktoru kimi çalışmışdı.1967-ci il sentyabrn 1-də APİ-nin Naxçıvan filialına tələbələrin qəbulu təşkil olunmuş və fəaliyyətə başlamışdı.